Аршанскі дзяржаўны аграрны каледж

Установа адукацыі «Аршанскі дзяржаўны аграрны каледж» — дзяржаўная сярэдняя спецыяльная навучальная ўстанова ў аграгарадку Смальяны Аршанскага раёна Віцебскай вобласці.

 Гісторыя 
Гістарычны пачатак адукацыі каледжа быў пакладзены ў студзені 1900 года па ініцыятыве і на сродкі мясцовага памешчыка Валяр’яна Аляксандравіча Цітова, які ўтварыў найнізкую сельскагаспадарчую школу першага разраду. Школа рыхтавала спецыялістаў сельскагаспадарчай вытворчасці для памешчыцкіх гаспадарак. Смальянская сельскагаспадарчая школа праіснавала да верасня 1917 года.

У снежні 1918 года на базе сельскагаспадарчай школы быў утвораны і пачаў працаваць сельскагаспадарчы тэхнікум, які ў 1922 годзе быў ператвораны ў прафшколу.

У 1930 годзе з Касцюковічаў у Смальяны пераведзены сельскагаспадарчы тэхнікум. У часы вайны ў навучальным корпусе была ўладкавана казарма для салдат, у падвальным памяшканні — турма. Пасля вайны праца ў тэхнікуме аднавілася.

Навучальныя заняткі праводзіліся ў прыстасаваных памяшканнях, але ўжо ў 1945 годзе быў зроблены першы пасляваенны выпуск у колькасці 26 чалавек. Пабудаваліся і ўступілі ў строй навучальныя карпусы, вучэбна-вытворчыя аб’екты. У 1973 годзе Смальянскі сельскагаспадарчы тэхнікум быў ператвораны ў саўгас-тэхнікум. З 1998 года саўгас-тэхнікум рэфармаваны ў сельскагаспадарчы тэхнікум. У 2001 годзе тэхнікуму прысвоены статус каледжа.

У 2019 годзе быў перайменаваны ў Аршанскі дзяржаўны аграрны каледжЦяпер гэта аршанскі коледж . — Аршанскі рэгіянальны партал, 7 сакавіка 2019. .

 Характарыстыка 
Каледж мае два навучальныя корпусы, дом культуры, сталовую, тры інтэрнаты, вучэбна-вытворчыя майстэрні. Корпусы месцяць 40 спецыялізаваных кабінетаў і лабараторый, два камп’ютарныя класы, лабараторыю тэхнічных сродкаў навучання. Працуе бібліятэка, кніжны фонд налічвае каля 49 тысяч асобнікаў, маецца чытальная зала. На тэрыторыі каледжа створана шмат спартыўных збудаванняў.

Каледж мае вучэбна-вытворчую гаспадарку, вучэбна-вытворчы севазварот, вучэбны палігон, вучэбна-вытворчыя майстэрні, калекцыйна-доследнае поле, сад, цяпліцу, вучэбна-геадэзійны палігонСмальянскі аграрны дзяржаўны каледж. — Прыдзвінскі край: гісторыя і сучаснасць, 18 красавіка 2017. .


 Літаратура 
 Бондарава, Т. Быць гаспадаром на сваёй зямлі / Т. Бондарава // Настаўніцкая газета. — 2017. — 8 ліп. — С. 13.
 Бондарава, Т. Справа гонару / Т. Бондарава // Настаўніцкая газета. — 2017. — 1 крас. — С. 5.
 Гатоўская, Л. Сельская інтэлігентка з кандыдацкай ступенню / Л. Гатоўская // Аршанская газета. — 2016. — 4 лістап. — С. 1.
 Кавалёва, А. І акадэмік, і трактарыст вучыліся ў Смальянах / А. Кавалёва // Аршанская газета. — 2000. — 23 лістап. — С. 1, 3.
 Ціханава, В. Весткі са Смалянскага аграрнага каледжа / В. Ціханава // Аршанская газета. — 2002. — 16 лістап. — С. 3.

Катэгорыя:Каледжы паводле алфавіта
Катэгорыя:Смальяны
Катэгорыя:Каледжы Беларусі
Катэгорыя:Навучальныя ўстановы, заснаваныя ў 1900 годзе
Катэгорыя:1900 год у Беларусі
Катэгорыя:Навучальныя ўстановы Віцебскай вобласці